**Zmluva o uzavretí budúcej zmluvy o nájme nebytových priestorov č. 1/2014**

**(ďalej len „zmluva“)**

**podľa § 289 a nasl. zákona č. 513/1991 Zb. Obchodného zákonníka v platnom znení**

**Zmluvné strany:**

Budúci prenajímateľ:  **KSP, s.r.o.**

Sídlo: Vajnorská č. 135, 831 04 Bratislava

zapísaná v Obchodnom registri Okresného súdu Bratislava I.

 oddiel: Sro, vložka č.: 27764/B

 Zastúpený : Róbert Müller – konateľ

 Branislav Šitina – konateľ

 Ing. Pavol Špaček – konateľ

 Bankové spojenie: PRIMA banka, a.s.

 č. ú. : 4853725001/5600

 IČO: 35847689

 IČDPH : SK 202 1700 637

( ďalej len „ budúci prenajímateľ “ )

Budúci nájomca: **Hellios international s.r.o.**

 Sídlo: Estónska 20, 821 06 Bratislava

 zapísaná v Obchodnom registri Okresného súdu Bratislava I.

 oddiel: Sro, vložka č.: 61207/B

 Zastúpený : Richard Turan – konateľ

 IČO: 45247889

 IČDPH: SK 2022912914

 ( ďalej len „budúci nájomca“ )

**Preambula**

Predmetom tejto zmluvy je dohoda budúceho prenajímateľa s budúcim nájomcom nebytových priestorov o podmienkach budúceho nájmu nebytových priestorov a o uzatvorení budúcej nájomnej zmluvy podľa ust. zákona č. 116/1990 Zb. o nájme a podnájme nebytových priestorov v znení neskorších predpisov. Na strane budúceho nájomcu zmluvu uzatvára Jozef Novotný, narodený , bytom na základe súhlasu Daňového úradu Bratislava, Ševčenkova 32, 850 00 Bratislava so zápisom v obchodnom registri týkajúcim sa osoby spoločníka nadobúdajúceho obchodný podiel spoločnosti, ktorým je vyššie uvedený Jozef Novotný.

**Čl. I**

1. Budúci prenajímateľ je výlučným vlastníkom nehnuteľností (budov a pozemkov) nachádzajúcich sa na Vajnorskej ulici č. 135 v Bratislave, zapísaných v katastrálnom území Bratislava - Nové mesto na liste vlastníctva č. 4796.
2. Predmetom budúceho nájmu sú nebytové priestory – kancelária, objekt č. 3, č. miestnosti 001, o celkovej výmere 28 m2  a ostatné priestory (chodby, výťahy, WC), objekt č. 3, č. miestnosti 014-017, o celkovej výmere 25 m2, nachádzajúce sa v nehnuteľnosti uvedenej v bode 1 tohto článku (ďalej len „predmet nájmu“).
3. Budúci prenajímateľ sa na základe tejto zmluvy zaväzuje, že za podmienok uvedených v tejto zmluve s budúcim nájomcom uzavrie riadnu nájomnú zmluvu, ktorej predmetom bude prenájom nebytových priestorov opísaných v bode 2 tohto článku.
4. Budúci prenajímateľ prenajme budúcemu nájomcovi predmet nájmu na administratívne účely.

**Čl. II**

1. Budúci nájomca je povinný písomne vyzvať prenajímateľa k uzavretiu riadnej nájomnej zmluvy najneskôr do 15 dní od zápisu nového konateľa spoločnosti Hellios international s.r.o. v obchodnom registri.
2. Budúci nájomca je povinný priložiť k písomnej výzve na uzatvorenie nájomnej zmluvy doklad podľa bodu 1 tohto článku.
3. Budúci prenajímateľ sa na základe tejto zmluvy zaväzuje, že za podmienok uvedených v tejto zmluve uzavrie s budúcim nájomcom zmluvu na predmet nájmu určený a opísaný v bode 2 článku I. tejto zmluvy do 15 dní od doručenia výzvy nájomcu a dokladu podľa bodu 1 tohto článku, a to za nasledovných podmienok:
4. Ročné nájomné je v zmysle zákona č. 18/1996 Z. z. o cenách stanovené dohodou zmluvných strán vo výške **2.114,00 €,** pričom k nájomnému bude účtovaná sadzba DPH vo výške podľa platných právnych predpisov SR.
5. Nájomca sa zaväzuje platiť štvrťročné nájomné vopred na základe prenajímateľom vystavenej faktúry, vo výške **528,50 €** bez DPH, pričom k nájomnému bude účtovaná sadzba DPH vo výške podľa platných právnych predpisov SR.
6. Doba nájmu sa ustanovuje na dobu neurčitú.

**Čl. III**

1. Táto zmluva o uzavretí budúcej zmluvy sa uzatvára na dobu určitú do 30.12.2014.

**Čl. IV**

1. Zmluvné strany vyhlasujú, že túto zmluvu uzatvorili slobodne a vážne, nie v tiesni, ani za nápadne nevýhodných podmienok pre jednu zo zmluvných strán, nie pod nátlakom, ani z donútenia, prečítali si ju, porozumeli jej a nemajú proti jej forme ani obsahu žiadne výhrady, čo potvrdzujú vlastnoručnými podpismi.
2. Zmluva je vyhotovená v 3 rovnopisoch s platnosťou originálu, s určením dvoch vyhotovení pre prenajímateľa a jedného vyhotovenia pre nájomcu.
3. Táto zmluva nadobúda platnosť a účinnosť dňom podpisu oboma zmluvnými stranami.

V Bratislave, dňa 04.11.2014 V Bratislave, dňa 04.11.2014

Budúci prenajímateľ: Budúci nájomca:

**KSP, s.r.o Hellios international s.r.o.**

................................................. .................................................

Róbert Müller Jozef Novotný

 konateľ

.................................................

 Branislav Šitina

 konateľ

.................................................

 Ing. Pavol Špaček

 konateľ

Prílohy : č. 1 – Udelenie súhlasu Daňovým úradom Bratislava, Ševčenkova 32, 850 00 Bratislava - fotokópia

 č. 2 – Výpis z obchodného registra budúceho prenajímateľa – internetový výpis

 č. 3 – Výpis z obchodného registra budúceho nájomcu – internetový výpis